Z A P I S N I K
7. sjednice Vijeća Mjesnog odbora Novoselec, 
održane 15.12.2021.godine
u prostorijama mjesne samouprave Novoselec, Novoselečki put 181
s početkom u 18:00 sati

NAZOČNI ČLANOVI VIJEĆA:   
Petra Križić, Karlo Lušo, Mario Žugčić, Ivan Radoš, Gordana Cindrić
Predsjedava Petra Križić, predsjednica Vijeća.
Zapisnik vodi Mario Žugčić, član Vijeća. 

Predsjednica pozdravlja sve prisutne na sjednici.
Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora.
Putem elektronske pošte svi Vijećnici su prethodno dobili zapisnik 6. sjednice Vijeća i dokumentaciju vezanu za točke Dnevnog reda te su svi pročitali navedeni zapisnik.
Predsjednica stavlja zapisnik na glasanje te Vijeće većinom 5 od 5 glasova, bez izmjena prihvaća tekst Zapisnika 6. sjednice Vijeća održane 15.11.2021.godine.
Predsjednica predlaže


D N E V N I    R E D:

1. Prijedlog za popis lokacija za izmještanje, premještanje i nadopunu postojećih zelenih otoka – donošenje zaključka;
2. [bookmark: _Hlk90430617]Utrošak sredstava s pozicije „Ostali nespomenuti rashodi“ – donošenje zaključka;
3. Potrebe za domarom u 2022. – donošenje zaključka;
4. Pitanja, prijedlozi i obavijesti.











D N E V N I    R E D:

Ad 1. Prijedlog za popis lokacija za izmještanje, premještanje i nadopunu postojećih zelenih otoka – donošenje zaključka;
                                                                    
                                                           ZAKLJUČAK

[bookmark: _Hlk81303476]Vijeće Mjesnog odbora jednoglasno donosi zaključak o prijedlogu za popis lokacija za izmještanje, premještanje i nadopunu postojećih zelenih otoka na lokaciji Novoselečki put 181, te se slaže da je zeleni otok na spomenutoj lokaciji kompletan te da nema potrebe za izmještanjem, premještanjem i za nadopunom spremnika za odlaganje papira, stakla i plastike.

Ad 2. Utrošak sredstava s pozicije „Ostali nespomenuti rashodi“ – donošenje zaključka;
[bookmark: _Hlk90431296]                                                          
                                                            ZAKLJUČAK

Vijeće Mjesnog odbora jednoglasno donosi zaključak da se utrošak sredstava s pozicije „Ostali nespomenuti rashodi“ utroši za potrebe i organizaciju „Dana Novoselca 2022.g.“

Ad 3. Potrebe za domarom u 2022. – donošenje zaključka;
                                                       
                                                               ZAKLJUČAK

Vijeće Mjesnog odbora jednoglasno donosi zaključak da dosadašnji domar, g. Željko Rajaković i dalje skrbi za prostorije MO Novoselec iz razloga što se radi o većem objektu koji ima veći broj korisnika te zato što je isti do sada pokazao natprosječni trud i zalaganje za navedene zadaće, osobito iz razloga što se radi o osobi sa invaliditetom te da se pristupi izradi ugovora sa istim za vremensko razdoblje siječanj-lipanj 2022.g.
Naime, sukladno navedenim preporukama kriteriji koje bi trebali sadržavati prostori mjesnih odbora kao što su veličina prostora, broj korisnika i dosadašnja kvaliteta obavljanja poslova, MO Novoselec u potpunosti ispunjava.
Dakle, MO Novoselec ustupio je svoje prostorije na korištenje nekolicini korisnika kao što su Dom za starije Dubrava, Udruga umirovljenika, Taekwondo centar Maras, kao i 7 političkih stranaka (Zagreb je naš!, SDP, HDZ, Zelena lista, Domovinski pokret, BM 365, Živi zid) koje su također korisnici prostorija.
Također, ispod prostorija MO Novoselec nalaze se prostorije dječjeg vrtića Kolibri u kojem svakodnevno boravi veći broj djece. 
Dosadašnji domar obilazi i održava navedeni prostor (provjerava ispravnost instalacija i otklanja manje kvarove, postavlja zastave ispred objekta sukladno određenim događanjima, omogućava nesmetani pristup objektu - čisti snijeg i lišće ispred ulaza), otključava i zaključava navedene prostorije prilikom korištenja te je njegova aktivnost izrazito važna zbog svakodnevnog ispravnog i sigurnog funkcioniranja prostorija, kako zbog samog prostora tako i zbog spomenutog dječjeg vrtića.

Ad 4. Pitanja, prijedlozi i obavijesti.
1. Stanovnici ulice Krča k.br. 18-22 Vijeću mjesnog Odbora i dalje podnose žalbe da se  plastični otpad i papir unatoč telefonskom kontaktu predsjednice sa tehničkom službom Čistoće ne prazne prilikom redovitih odvoza u određene dane u mjesecu na području Mjesnog odbora Novoselec.

Završetak sjednice u 19.00 sati. 

KLASA: 026-02/21-002/2344
URBROJ: 251-06-11-511-21-2
Zagreb, 15. prosinca 2020.


                                                                                                                
                                                                                                              Predsjednica
                                                                                                    Vijeća Mjesnog odbora 
                                                                                          Novoselec
                                                                                                                 
[bookmark: _GoBack]                                                                                                               Petra Križić


